2.0 ลักษณะการประกอบธุรกิจ

บริษัทฯและบริษัทย่อยเป็นผู้ผลิตและจำหน่ายปูนซีเมนต์ คอนกรีตผสมเสร็จ และเม็ดพลาสติก LDPE/EVA โดยมีกิจการร่วมทุนในธุรกิจแอมโมเนียมไนเตรทและกรดไนตริก นอกจากนี้ยังมีกิจการลงทุนที่เกี่ยวเนื่องกับธุรกิจรับกำจัดกากอุตสาหกรรม ธุรกิจโรงไฟฟ้าจากพลังงานความร้อนทิ้ง ธุรกิจสถานีให้บริการน้ำมันและก๊าซธรรมชาติ (NGV) และธุรกิจประกันชีวิต เป็นต้น

  ผลิตภัณฑ์ปูนซีเมนต์ทั้งหมดของบริษัทฯ มีคุณภาพเป็นไปตามมาตรฐานอุตสาหกรรมประเทศไทย
  สหรัฐอเมริกา (ASTM) และสหพันธรัฐยุโรป (EU)
  โดยเป็นโรงงานปูนซีเมนต์ของคนไทยรายแรกที่ได้รับการรับรองมาตรฐานสากลด้านคุณภาพ ISO
  9002 สามารถผ่านมาตรฐานด้านอุตสาหกรรม และสิ่งแวดล้อมทำให้สามารถส่งออกปูน
  ทีพีไอไปยังรัฐแคลิฟอร์เนียซึ่งขึ้นชื่อว่าดูแลและระมัดระวังปัญหาสิ่งแวดล้อมสูงที่สุดในโลก

  ด้วยความพร้อมของเครื่องจักรที่ทันสมัย โรงงานปูนซีเมนต์ 3 โรง
  ตั้งอยู่ในพื้นที่แห่งเดียวกันและติดกับเหมืองหินปูนของบริษัทฯ
  รวมทั้งมีเครือข่ายการตลาดและการจัดส่งที่ครอบคลุมพื้นที่ทั่วประเทศ
  ทำให้บริษัทฯมีความได้เปรียบในด้านต้นทุนการผลิตที่ต่ำ
  โดยบริษัทฯเป็นผู้ผลิตและจำหน่ายปูนซีเมนต์รายใหญ่อันดับ 3 ของประเทศ
  และยังเป็นผู้นำและครองส่วนแบ่งตลาดปูนสำเร็จรูปสูงที่สุดในประเทศ นอกจากนี้บริษัท ทีพีไอ
  คอนกรีต จำกัด ในฐานะเป็นบริษัทย่อยยังเป็นผู้ผลิตและจำหน่ายคอนกรีตผสมเสร็จรายใหญ่อันดับ
  2 ของประเทศไทย

  ด้านผลิตภัณฑ์พลาสติก บริษัทฯเป็นผู้นำและครองส่วนแบ่งตลาดในผลิตภัณฑ์เม็ดพลาสติก LDPE และ
  EVA สูงสุดในประเทศ
  โดยบริษัทฯเป็นผู้ผลิตเพียงรายเดียวในประเทศและไม่กี่รายในโลกที่สามารถพัฒนาเทคโนโลยีการผลิตเม็ดพลาสติก
  EVA

  ด้านผลิตภัณฑ์แอมโมเนียมไนเตรทและกรดไนตริก บริษัท ไนเตรทไทย จำกัด
  (บริษัทย่อยของบริษัทฯ) เป็นผู้นำและครองส่วนแบ่งตลาดสูงสุดในประเทศ โดยบริษัท
  ไนเตรทไทย จำกัด เป็นผู้ผลิตกรดไนตริกเพียงรายเดียวในประเทศ

  นอกจากนี้บริษัท ทีพีไอ โพลีน เพาเวอร์ จำกัด (บริษัทย่อยของบริษัทฯ)
  อยู่ระหว่างการก่อสร้างโครงการนำพลังงานความร้อนทิ้งจากการผลิตปูนเม็ดและปูนซีเมนต์ของบริษัทฯมาทำการผลิตกระแสไฟฟ้าจำนวนประมาณ
  36 เมกกะวัตต์ ซึ่งคาดว่าโครงการจะแล้วเสร็จในปี 2551
  นอกจากนี้ยังดำเนินธุรกิจสถานีให้บริการน้ำมันและก๊าซธรรมชาติ (NGV)
  ทั้งในกรุงเทพมหานครและต่างจังหวัด

2.1 ประวัติความเป็นมา

  บริษัทฯ ได้รับการจดทะเบียน จัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24
  กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้งและบริหารมาจนถึงปัจจุบัน
  ด้วยทุนจดทะเบียนเริ่มแรก 100,000 บาท ประกอบธุรกิจเป็นตัวกลางในการจัดซื้อเม็ดพลาสติก
  PE (Polyethylene) จากบริษัท ไออาร์พีซี จำกัด (มหาชน) “ IRPC ”

  ต่อมาได้เปลี่ยนชื่อเป็นบริษัท ทีพีไอ โพลีน จำกัด เมื่อวันที่ 24 ตุลาคม 2532
  และในเดือนมีนาคม 2533 บริษัทฯ ได้รับโอนกิจการผลิตเม็ดพลาสติก LDPE (Low Density
  Polyethylene) และสิทธิประโยชน์ต่างๆ ตามบัตรส่งเสริมการลงทุนจาก IRPC
  และได้ขยายธุรกิจในการผลิตและจำหน่ายปูนเม็ดและปูนซีเมนต์ ต่อมาในปี 2534 บริษัทฯ
  ได้จัดตั้งบริษัท ทีพีไอ คอนกรีต จำกัด ซึ่งบริษัทฯถือหุ้นในสัดส่วนร้อยละ 99.99
  เพื่อผลิตและจำหน่ายคอนกรีตผสมเสร็จ โดยเมื่อวันที่ 20 พฤศจิกายน 2533 บริษัทฯ
  ได้จดทะเบียนในตลาดหลักทรัพย์แห่งประเทศไทย และต่อมาเมื่อวันที่ 17 กุมภาพันธ์ 2537
  บริษัทฯ ได้จดทะเบียนเป็นบริษัทมหาชนจำกัด โดยบริษัทฯ ได้เริ่มผลิตปูนสำเร็จรูปตั้งแต่ปี 2539

  วิกฤตการณ์ทางเศรษฐกิจในปี 2540
  ส่งผลให้ความต้องการผลิตภัณฑ์ปูนซีเมนต์และคอนกรีตลดลงอย่างมาก
  ประกอบกับรัฐบาลได้ประกาศลดค่าเงินบาทเมื่อเดือนกรกฎาคม 2540
  ส่งผลให้เกิดผลกระทบต่อสถานการณ์ทางการเงินของบริษัทฯเป็นอย่างมาก และเป็นเหตุให้บริษัทฯ
  ต้องตัดสินใจเข้าสู่กระบวนการฟื้นฟูกิจการภายใต้การกำกับดูแลของศาลล้มละลายกลาง

  การเปลี่ยนแปลงและพัฒนาการที่สำคัญในรอบปี 2548 ถึงปัจจุบัน

ปี 2548

  มีนาคม 2548 บริษัทฯได้ดำเนินการเดินเครื่องจักรโรงงานผลิตปูนผสม Mortar โรงงานที่ 3
  ในเดือนมีนาคม 2548 ส่งผลให้มีกำลังการผลิตเพิ่มขึ้น

  25 มีนาคม โรงงานผลิต LDPE/EVA ได้รับการรับรองมาตรฐานระบบการจัดการสิ่งแวดล้อม
  โดยได้รับการรับรองมาตรฐาน ISO 14001: 2004 จากสถาบันรับรองมาตรฐานไอเอสโอ
  (สรอ.)

  20 มิถุนายน หน่วยผลิตคอนกรีตผสมเสร็จได้รับการรับรองมาตรฐานระบบการจัดการสิ่งแวดล้อม
  โดยได้รับการรับรองมาตรฐาน ISO 14001: 2004 จากสถาบัน Bureau Veritas Quality
  International (BVQI)

  9 สิงหาคม โรงงานปูนซีเมนต์ได้รับการรับรองมาตรฐานระบบการจัดการสิ่งแวดล้อม
  โดยได้รับการรับรองมาตรฐาน ISO 14001: 2004 จากสถาบัน AJA Registrar
  แห่งประเทศอังกฤษ

  พฤศจิกายน บริษัทฯและบริษัท ทีพีไอ คอนกรีต จำกัด (“บริษัทย่อย”)
  ได้ทำการแก้ไขแผนฟื้นฟูกิจการโดยได้ขยายกำหนดระยะเวลาดำเนินการตามแผนฟื้นฟูกิจการออกไปอีก
  1 ปี จากวันที่ 1 มกราคม 2549 ถึงวันที่ 31 ธันวาคม 2549

ปี 2549

  11 พฤษภาคม บริษัทฯได้ลงทุนซื้อหุ้นสามัญในบริษัท ไนเตรทไทย จำกัด
  ซึ่งเป็นบริษัทผู้นำในการผลิตและจำหน่ายแอมโมเนียมไนเตรทและกรดไนตริก จำนวน 468,750
  หุ้น รวมเป็นเงินลงทุนทั้งสิ้น 97 ล้านบาท ส่งผลให้บริษัทฯถือหุ้นเพิ่มขึ้นจากเดิมร้อยละ 40
  เป็นร้อยละ 50 ในบริษัท ไนเตรทไทย จำกัด
  ซึ่งทำให้บริษัทดังกล่าวเปลี่ยนฐานะจากบริษัทร่วมเป็นกิจการร่วมค้าของบริษัทฯ

  21 สิงหาคม บริษัทฯประสบความสำเร็จในการระดมทุนจำนวนรวมทั้งสิ้น 12,175.60 ล้านบาท
  โดยเป็นการขายหุ้นสามัญเพิ่มทุนให้แก่ผู้ถือหุ้นเดิมในอัตราส่วน 1 หุ้นสามัญเดิมต่อ 1 หุ้นสามัญใหม่
  เป็นจำนวนรวม 807.50 ล้านหุ้น ในราคาหุ้นละ 10 บาท คิดเป็นจำนวนเงินรวม 8,075.00
  ล้านบาท และโดยการขายหุ้นสามัญเพิ่มทุนให้แก่บุคคลโดยเฉพาะเจาะจงจำนวน 404.00 ล้านหุ้น
  ในราคาหุ้นละ 10.15 บาท คิดเป็นจำนวนเงินรวม 4,100.60 ล้านบาท

  23 สิงหาคม บริษัทฯได้นำเงินที่ได้จากการเพิ่มทุนจำนวนประมาณ 11,500 ล้านบาท
  ไปชำระหนี้เงินต้นล่วงหน้าให้แก่เจ้าหนี้ตามสัญญาปรับโครงสร้างหนี้
  ส่งผลให้หนี้ตามสัญญาปรับโครงสร้างหนี้ของบริษัทฯลดลงอย่างมีนัยสำคัญ

  27 ตุลาคม บริษัทฯได้จ่ายเงินปันผลสำหรับผลประกอบการงวด 6 เดือนแรกสำหรับปี 2549
  ให้แก่ผู้ถือหุ้นในอัตราหุ้นละ 0.25 บาท คิดเป็นจำนวนเงินรวมเท่ากับ 504.75 ล้านบาท

  17 พฤศจิกายน บริษัท ทริสเรทติ้ง จำกัด ได้ทบทวนการจัดอันดับเครดิตองค์กรใหม่ให้แก่บริษัทฯ
  โดยได้ปรับอันดับเครดิตองค์กรของบริษัทฯให้ดีขึ้น จากระดับ “BBB-” แนวโน้มอันดับเครดิต
  “คงที่” เป็นระดับ “BBB” แนวโน้มอันดับเครดิต “คงที่”
  ซึ่งจัดเป็นอันดับเครดิตองค์กรที่สามารถลงทุนได้

  29 พฤศจิกายน บริษัทฯ
  และบริษัทย่อยได้ยื่นคำร้องต่อศาลล้มละลายกลางเพื่อขอขยายระยะเวลาดำ
  เนินการตามแผนฟื้นฟูกิจการออกไปอีก 1 ปี เป็นสิ้นสุดวันที่ 31 ธันวาคม 2550 ซึ่งต่อมาเมื่อวันที่
  12 ธันวาคม 2549 ศาลฯ
  ก็ได้มีคำสั่งอนุญาตให้ขยายระยะเวลาการดำเนินการตามแผนฯของบริษัทฯและบริษัทย่อยออกไปอีก
  1 ปี จนถึงวันที่ 31 ธันวาคม 2550

  ปี 2550

  29 มิถุนายน เพื่อปรับโครงสร้างองค์กรให้เหมาะสม บริษัทฯ ขายเงินลงทุนในหุ้นสามัญของบริษัท
  อุตสาหกรรมเหล็กกล้าไทย จำกัด (มหาชน) (“TSSI”) ทั้งหมดจำนวน 125,620,000 หุ้น
  (คิดเป็นร้อยละ 29.77 ของทุนจดทะเบียนชำระแล้วใน TSSI) ในราคาหุ้นละ 0.01 บาท
  รวมเป็นเงิน 1,256,200 บาท ให้แก่บริษัท ทีพีไอ คอนกรีต จำกัด (ถือหุ้นร้อยละ 99.99
  โดยบริษัทฯ)

  28 กันยายน บริษัทฯได้จ่ายเงินปันผลส่วนที่เหลือสำหรับผลประกอบการในปี 2549 ตั้งแต่วันที่ 1
  กรกฎาคม 2549 ถึงวันที่ 31 ธันวาคม 2549 ให้แก่ผู้ถือหุ้นในอัตราหุ้นละ 0.10 บาท
  คิดเป็นจำนวนเงินรวมเท่ากับ 201.90 ล้านบาท

  3 ธันวาคม ศาลอาญาได้พิพากษาว่าบริษัทฯได้กระทำผิด
  โดยได้ร่วมกับบุคคลอื่นเผยแพร่ข้อมูลการเสนอขายหุ้นโดยมีการประเมินราคาหุ้นที่สูง
  และได้พิพากษาปรับบริษัทฯเป็นจำนวน 6,900.30 ล้านบาท ต่อมาเมื่อวันที่ 15 กุมภาพันธ์ 2551
  บริษัทฯได้ยื่นอุทธรณ์คำตัดสินของศาลอาญาต่อศาลอุทธรณ์

  11 ธันวาคม ศาลล้มละลายกลาง
  ได้มีคำสั่งอนุญาตให้ขยายระยะเวลาการดำเนินการตามแผนฟื้นฟูกิจการของบริษัทฯและบริษัท
  ทีพีไอ คอนกรีต จำกัด ออกไปอีก 1 ปี จนถึงวันที่ 31 ธันวาคม 2551

 

การพัฒนาองค์กรด้านอื่น ๆ ในปี 2550

  • บริษัทฯ ได้พัฒนาผลิตภัณฑ์ปูนซีเมนต์ ดังนี้

  1. กาวซีเมนต์ชนิดแรงยึดเกาะสูง “ทีพีไอ M501” เป็นปูนกาวคุณภาพสูง
  สำหรับติดกระเบื้องและบุผนังทั้งภายในและภายนอกอาคาร มีแรงยึดเกาะสูงพิเศษ
  โดยสามารถปูกระเบื้องบนพื้นผิวที่ยึดเกาะยาก เช่น คอนกรีตผิวมัน ไม้อัดซีเมนต์
  หรือผนังกระเบื้องเดิมโดยไม่ต้องสกัดออก รวมทั้งสามารถใช้ปูได้ทั้งกระเบื้องทั่วไป
  กระเบื้องชนิดดูดซึมน้ำน้อย เช่น โมเสคแก้ว กระเบื้องแก้ว คิ้ว กระจก หินอ่อนหรือหินแกรนิต
  เป็นต้น

  2. ปูนซีเมนต์สำหรับงานขุดเจาะบ่อน้ำมัน “ Oil Well Cement”
  เป็นปูนซีเมนต์ชนิดพิเศษที่ต่อต้านซัลเฟตสูง ทนทานต่อด่างและเกลือ
  และสามารถใช้งานได้ในสภาวะที่มีความกดดันและอุณหภูมิสูง
  ที่ระดับความลึกต่างๆปูนซีเมนต์จะมีคุณสมบัติไหลและแข็งตัวได้รวดเร็วภายในเวลาที่กำหนด
  โดยมีการควบคุมคุณภาพในการผลิตภายใต้มาตรฐานสถาบันอเมริกันปิโตรเลียม (American
  Petroliem Institute : API)

  • เพื่อให้เกิดการประหยัดการใช้พลังงานในอนาคต
  บริษัทในเครือทีพีไอโพลีนได้มีการปรับปรุงระบบยานยนต์เพื่อการขนส่งผลิตภัณฑ์ไปยังลูกค้าโดยการติดตั้งระบบก๊าซธรรมชาติ
  (NGV) เพื่อให้เกิดการประหยัดต้นทุนการขนส่ง
  ซึ่งนอกจากจะเป็นการเสริมสร้างศักยภาพในการแข่งขันแล้ว ยังเป็นการรักษาสิ่งแวดล้อม
  เนื่องจากพลังงานจากก๊าซธรรมชาติ (NGV) เป็นมิตรต่อสิ่งแวดล้อม

  นอกจากนี้ บริษัทฯยังมีโครงการรวมพลังหารสองซึ่งได้ดำเนินโครงการมาอย่างต่อเนื่อง
  โดยมีวัตถุประสงค์เพื่อรณรงค์และสร้างจิตสำนึกให้แก่พนักงานทุกระดับชั้นได้ตระหนักถึงคุณค่าของไฟฟ้าและน้ำในสำนักงาน
  โดยให้ทุกคนมีส่วนร่วมในการใช้ทรัพยากรอย่างมีคุณค่า

  • บริษัทฯยังคงมุ่งเน้นการประหยัดพลังงานในทุกขั้นตอนการผลิตอย่างต่อเนื่อง
  หนึ่งในนั้นคือการขยายการรับกำจัดกากอุตสาหกรรมโดยใช้เตาเผาปูนเม็ดที่มีอุณหภูมิสูง
  รวมถึงการนำของเสียมาใช้ประโยชน์ใหม่อย่างมีศักยภาพ
  โดยของเสียจากโรงงานอุตสาหกรรมต่างๆ
  จะได้รับการกำจัดด้วยวิธีที่ถูกต้องและเหมาะสมแตกต่างกันไป
  ซึ่งการกำจัดของเสียดังกล่าวนอกจากจะช่วยธุรกิจต่างๆกำจัดกากอุตสาหกรรมแล้ว
  ยังเป็นการช่วยลดผลกระทบต่อสิ่งแวดล้อมและลดค่าใช้จ่ายด้านเชื้อเพลิงและวัตถุดิบในกระบวนการผลิตด้วย

  • บริษัท ทีพีไอ คอนกรีต จำกัด ได้คิดค้นผลิตภัณฑ์ใหม่ๆ เพื่อตอบสนองความต้องการของลูกค้า
  ดังนี้

  1. คอนกรีตคงทนสำหรับงานต้านทานการกัดกร่อนของซัลเฟตและคลอไรด์
  เป็นผลิตภัณฑ์ที่ได้รับการออกแบบให้มีความสามารถในการต้านทานความเสียหายจากซัลเฟตและคลอไรด์โดยการใช้วัสดุปอซโซลานในส่วนผสมคอนกรีต
  ทำให้คอนกรีตมีความทึบน้ำเป็นพิเศษอีกทั้งยังเพิ่มความสามารถในการเท (Work ability)
  ของคอนกรีต เหมาะสำหรับเทคอนกรีตในโครงสร้างที่ต้องสัมผัสกับสภาพแวดล้อมที่มีสาร ซัลเฟต
  เช่น โครงสร้างที่สัมผัสน้ำเสียตามโรงงาน หรือน้ำใต้ดิน

  2. คอนกรีตห้องเย็น เป็นผลิตภัณฑ์สำหรับงานห้องเย็น ห้องแช่แข็ง ที่มีอุณหภูมิต่ำกว่า 0
  องศาเซลเซียล
  ได้รับการออกแบบเพื่อให้มีความสามารถในการต้านทานการแตกร้าวที่เกิดจากการแข็งตัวของน้ำในคอนกรีตทำให้มีความทนทานต่อการขัดสีจากการขนถ่ายสินค้า

  • บริษัท ทีพีไอ โพลีน เพาเวอร์ จำกัด
  ในฐานะเป็นบริษัทย่อยของบริษัทฯได้ดำเนินโครงการลงทุนในโครงการโรงไฟฟ้าพลังงานความร้อนทิ้งขนาดประมาณ
  36 เมกกะวัตต์ต่อปี
  โดยได้รับการพิจารณาอนุมัติการส่งเสริมการลงทุนจากสำนักงานคณะกรรมการส่งเสริมการลงทุน
  (BOI) และได้รับการพิจารณารับรองผลการศึกษาผลกระทบต่อสิ่งแวดล้อม (EIA)
  จากสำนักงานนโยบายและแผนทรัพยากรธรรมชาติและสิ่งแวดล้อมให้สามารถดำเนินโครงการผลิตกระแสไฟฟ้าจากความร้อนทิ้งของโรงงานปูนซีเมนต์ได้
  โดยคาดว่าโครงการจะแล้วเสร็จภายในปี 2551

  โครงการดังกล่าวนี้นอกจากจะทำให้สามารถประหยัดพลังงานไฟฟ้าได้แล้ว
  ยังเป็นโครงการที่ช่วยลดผลกระทบต่อสิ่งแวดล้อม
  โดยสามารถลดปริมาณการปล่อยก๊าซคาร์บอนไดออกไซด์ซึ่งเป็นสาเหตุที่ทำให้เกิดก๊าซเรือนกระจกตัวสำคัญที่ทำให้เกิดภาวะโลกร้อน
  ซึ่งบริษัทฯอยู่ระหว่างการขอขึ้นทะเบียนเป็นผู้ลดการปล่อยก๊าซเรือนกระจกตามกลไกการพัฒนาที่สะอาด
  (CDM) ตามพิธีสารเกียวโต ซึ่งจะทำให้บริษัทฯสามารถที่จะได้รับ Carbondioxide credit
  ซึ่งจะช่วยเพิ่มรายได้ให้บริษัทฯด้วย

  นอกจากนี้ บริษัท ทีพีไอ โพลีน เพาเวอร์ จำกัด
  ยังดำเนินธุรกิจสถานีให้บริการน้ำมันและก๊าซธรรมชาติ (NGV) เพื่อให้บริการแก่ลูกค้าทั่วไป
  โดยมีสถานีให้บริการตั้งอยู่ในเขตกรุงเทพมหานครและต่างจังหวัด ได้แก่จังหวัดสระบุรี
  นครสวรรค์ และอุบลราชธานี

2.2 ภาพรวมการประกอบธุรกิจ ณ วันที่ 31 ธันวาคม 2550

2.3 รายละเอียดธุรกิจ

บริษัทฯและบริษัทในเครือประกอบธุรกิจ ดังนี้

1. ธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตปูนซีเมนต์ ปูนเม็ด และปูนสำเร็จรูปชนิดต่างๆ
  โดยมีโรงงานผลิตอยู่ที่จังหวัดสระบุรี ทั้งนี้
  บริษัทฯเป็นผู้ผลิตปูนซีเมนต์รายใหญ่หนึ่งในสามของประเทศ โดยมีส่วนแบ่งการตลาดร้อยละ 19
  ของปริมาณการจำหน่ายทั้งหมดในประเทศ

2. ธุรกิจเม็ดพลาสติก LDPE / EVA

  บริษัทฯผลิตเม็ดพลาสติก LDPE 2 ชนิด ได้แก่ LDPE Homopolymer (LDPE) และ LDPE
  Copolymer (EVA) ที่โรงงานในจังหวัดระยอง LDPE
  เป็นเม็ดพลาสติกประเภทที่นำไปใช้เป็นวัตถุดิบในการผลิตผลิตภัณฑ์พลาสติกหลายประเภท
  โดยบริษัทฯเป็นผู้ผลิตเม็ดพลาสติก LDPE รายใหญ่ที่สุดในประเทศไทย
  โดยมีส่วนแบ่งการตลาดในผลิตภัณฑ์ LDPE และ EVA ในอัตราเท่ากัน คือ ร้อยละ 45
  ของปริมาณการจำหน่ายทั้งหมดในประเทศ

3. ธุรกิจคอนกรีตผสมเสร็จ

  บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ)
  เป็นผู้ผลิตคอนกรีตผสมเสร็จรายใหญ่อันดับสองของประเทศ โดยมีส่วนแบ่งการตลาดร้อยละ 12
  ของปริมาณการจำหน่ายทั้งหมดในประเทศ

4. ธรุกิจผลิตกระเแสไฟฟ้า

  บริษัท ทีพีไอ โพลีน เพาเวอร์ จำกัด (บริษัทย่อยซึ่งถือหุ้นร้อยละ 99.99 โดยบริษัทฯ)
  อยู่ระหว่างการก่อสร้างโครงการนำพลังงานความร้อนทิ้งจากการผลิตปูนเม็ดและปูนซีเมนต์ของบริษัทฯ
  มาทำการผลิตกระแสไฟฟ้าจำนวนประมาณ 36 เมกกะวัตต์ ซึ่งคาดว่าโครงการจะแล้วเสร็จในปี
  2551 นอกจากนี้ยังดำเนินธุรกิจสถานีให้บริการน้ำมันและก๊าซธรรมชาติ (NGV)
  ทั้งในกรุงเทพมหานครและต่างจังหวัด

5. ธุรกิจผลิตแอมโมเนียมไนเตรทและกรดไนตริก

  บริษัท ไนเตรทไทย จำกัด (กิจการร่วมค้าของบริษัทฯ ถือหุ้นร้อยละ 50 โดยบริษัทฯ)
  เป็นผู้นำและครองส่วนแบ่งตลาดสูงสุดในประเทศโดยบริษัท ไนเตรทไทย จำกัด
  เป็นผู้ผลิตกรดไนตริกเพียงรายเดียวในประเทศ

  นอกจากนี้ บริษัทฯยังดำเนินธุรกิจรับกำจัดกากอุตสาหกรรมและลงทุนในธุรกิจอื่นผ่านบริษัทย่อย
  บริษัทร่วมของบริษัทฯ ธุรกิจประกันชีวิตธุรกิจพัฒนาที่ดินและที่พักอาศัย
  และธุรกิจรับจ้างขนส่งคอนกรีตผสมเสร็จ เป็นต้น

หน่วย : ล้านบาท

+-----------+-------------+--------+----+----+----+----+----+----+
| ผลิตภัณฑ์    | ดำเนินการโดย | %      | 25 |    | 25 |    | 25 |    |
|           |             | กา     | 48 |    | 49 |    | 50 |    |
|           |             | รถือหุ้นข |    |    |    |    |    |    |
|           |             | องบริษัท |    |    |    |    |    |    |
+-----------+-------------+--------+----+----+----+----+----+----+
|           |             |        | ร  | %  | ร  | %  | ร  | %  |
|           |             |        | าย |    | าย |    | าย |    |
|           |             |        | ได้ |    | ได้ |    | ได้ |    |
+-----------+-------------+--------+----+----+----+----+----+----+
| ปูนซีเมนต์   | บมจ. ทีพีไอ   | -      | 12 | 5  | 12 | 5  | 13 | 5  |
|           | โพลีน        |        | ,3 | 7. | ,9 | 7. | ,4 | 3. |
|           |             |        | 48 | 69 | 27 | 12 | 19 | 84 |
+-----------+-------------+--------+----+----+----+----+----+----+
| คอนก      | บจก. ทีพีไอ   | 99.99  | 3  | 1  | 3  | 1  | 3  | 1  |
| รีตผสมเสร็จ | คอนกรีต      |        | ,1 | 4. | ,3 | 4. | ,2 | 3. |
|           |             |        | 28 | 68 | 04 | 60 | 47 | 03 |
+-----------+-------------+--------+----+----+----+----+----+----+
| เม็ดพลาสติก | บมจ. ทีพีไอ   | -      | 6  | 3  | 7  | 3  | 8  | 3  |
|           | โพลีน        |        | ,9 | 2. | ,0 | 1. | ,0 | 2. |
|           |             |        | 13 | 45 | 98 | 37 | 98 | 49 |
+-----------+-------------+--------+----+----+----+----+----+----+
| แอมโมเ    | บจก. ไ      | 50.00  | -  | -  | 4  | 2. | 6  | 2. |
| นียมไนเตรท | นเตรทไทย 1/ |        |    |    | 74 | 09 | 42 | 58 |
+-----------+-------------+--------+----+----+----+----+----+----+
| อื่น ๆ      |             |        | (  | (5 | (  | (5 | (  | (1 |
|           |             |        | 1, | .0 | 1, | .1 | 48 | .9 |
|           |             |        | 08 | 9) | 17 | 8) | 0) | 3) |
|           |             |        | 5) |    | 3) |    |    |    |
+-----------+-------------+--------+----+----+----+----+----+----+
| รวม       |             |        | 21 | 10 | 22 | 10 | 24 | 10 |
|           |             |        | ,3 | 0. | ,6 | 0. | ,9 | 0. |
|           |             |        | 04 | 00 | 30 | 00 | 26 | 00 |
+-----------+-------------+--------+----+----+----+----+----+----+

หมายเหตุ : 1/ เป็นกิจการร่วมค้า

2.4 เป้าหมายการดำเนินธุรกิจ

  บริษัทฯมีเป้าหมายที่จะรักษาความสามารถในการแข่งขันในอุตสาหกรรมการผลิตและจำหน่ายปูนซีเมนต์
  คอนกรีตผสมเสร็จ รวมถึงเม็ดพลาสติกและผลิตภัณฑ์อื่นๆในเครือทีพีไอโพลีน
  ทั้งในประเทศและต่างประเทศ
  โดยมีความมุ่งมั่นที่จะเพิ่มประสิทธิภาพการผลิตโดยลดต้นทุนด้านพลังงาน เน้นคุณภาพสินค้า
  ระบบการจัดส่ง ระบบการจัดสภาพสิ่งแวดล้อม และความปลอดภัยของพนักงาน
  โดยมีการกำกับดูแลกิจการที่ดีมีส่วนร่วมในการช่วยเหลือสังคม
  และปฏิบัติตามแผนฟื้นฟูกิจการให้ประสบความสำเร็จ